Паступаць ва ўніверсітэт могуць як юнакі, так і дзяўчаты – выпускнікі 11-х класаў. Курсанты забяспечваюцца месцамі для пражывання, для іх арганізуецца харчаванне, іх забяспечваюць форменным абмундзіраваннем, выплачваюць грашовае забеспячэнне, можна бясплатна навучыцца практычнаму ваджэнню аўтамабіля, атрымаць вадзіцельскае пасведчанне катэгорыі “В”, прадугледжана дзяржаўнае страхаванне і медыцынскае абслугоўванне. Матэрыяльнае і тэхнічнае аснашчэнне ўніверсітэта — адно з лепшых у рэспубліцы. Тэрмін навучання ва ўніверсітэце – 4 гады. У навучальнай установе створаны ўсе ўмовы для самарэалізацыі асобы. Курсанты маюць магчымасць праводзіць навуковыя даследаванні пад кіраўніцтвам выкладчыка, займацца спортам (дзейнічае 11 спартыўных секцый), папоўніць творчыя калектывы (КВЗ, вакальна-інструментальны ансамбль, харэаграфічныя групы). Выпускнікам універсітэта прысвойваецца першае спецыяльнае званне “лейтэнант унутранай службы” і гарантавана працаўладкаванне і забеспячэнне першага працоўнага месца.